Dia mendekati Baki dengan mudah.
Sekejap. Adakah Baki dah tak sedarkan diri?
Dia menepisnya.
Hanya ini yang saya mampu lakukan.
Inilah kesan jatuh dari ketinggian 30 meter.
Sama seperti ketika saya jatuh dari tempat memanjat sewaktu kecil.
Tak pun, ketika saya jatuh dari buaian.
Sama seperti ketika saya ditendang tepat pada hulu hati saya.
Saya terus jadi susah bernafas.
Organ dalaman saya huru-hara akibat hentaman daripada jatuh.
Diafragma saya naik setinggi-tingginya dan menghimpit paru-paru saya,
lalu menghalang saya daripada memperoleh oksigen yang cukup!
Masinnya. Darah?
Bau besi. Darah?
Saya muntah darah. Kerosakan organ.
Saya rasa nak pengsan!
Saya rasa nak baring!
Saya nak melutut!
Lutut saya rasa macam menampung batu gergasi.
Saya rasa nak biar ia menghempap saya.
Tak kiralah betapa kuat pun Baki,
manusia takkan mampu tanggung kesan daripada jatuh setinggi itu.
Mustahil dia tak cedera.
Tak sangka dia masih mampu berdiri.
Namun, lelaki liar itu tahu keadaan sebenar.
Rakan sepermainan yang tiada ganti di hadapannya itu,
sekali tengok, mungkin nampak okey.
Namun, itu satu penyamaran.
Hakikatnya, dia mengalami kecederaan teruk.
Walaupun lelaki itu nampak bersedia untuk berlawan,
dia sebenarnya nak lakukan ini.
Pickle, awak tunggu apa lagi?
Seranglah saya! Saya dah tak berupaya!
Lelaki primitif itu berasa kesal.
Janganlah berdiri saja.
Tumbuklah saya. Tendanglah saya.
Saya telah...
Ini peluang terbaik awak!
...melampaui batas.
Saya kasar sangat dengan mainan rapuh ini.
Tolonglah pulihkan dia.
Malu rasanya apabila lawan kita berdoa untuk kita.
Apabila Baki melihatnya,
entah bagaimana, maruahnya berjaya...
Tak perlu berdoa untuk saya!
...mengatasi kesakitan fizikal yang teramat sangat.
Disebabkan paru-parunya terhimpit,
walau sekuat mana dia cuba, dia tak dapat bercakap.
Jangan berdoalah!
Marilah!
Bodoh!
Itu dia!
Apa yang Pickle buat?
Tokugawa tidak menyedarinya, tapi tiga petarung di situ tahu.
Biar betul?
Saya tak sanggup melihatnya.
Hei...
Tak mengapa.
Penumbuk ini selamat.
Entah kenapa orang takut dengannya,
tapi ia tak berbahaya pun.
Bedebah.
Jadi, boleh tak?
Marilah main dengan saya.
Pickle berlembut dengan Baki dan pura-pura senjatanya selamat.
Pada masa lalu,
Dadah Otak pemuda ini hanya tercetus apabila ada kecederaan fizikal.
Otaknya bertindak balas tanpa dicetuskan oleh kecederaan fizikal.
Tumbukan lembut Pickle yang takkan mencederakan lalat pun
kena pada titik paling lemah pemuda itu.
Apa?
Ia mencalarkan titik paling sensitif iaitu "maruah".
Ini bukan salah sesiapa.
Jangan.
Biar betul?
Semuanya sebab...
Semuanya sebab saya lemah.
Bodoh.
Maafkan saya, Pickle.
Dia nak bunuh diri?
Saya buat awak risau tentang saya.
Saya yang mulakan pertarungan ini.
Saya yang ajak awak berlawan,
tapi saya buat awak risaukan saya.
Umur awak entah berapa juta tahun.
Saya tak peduli awak lebih tua daripada saya.
Jangan sesekali awak risaukan saya.
Apa semua ini?
Semberono betul.
Sukar dipercayai.
Itu satu penyamaran. Pastinya satu penyamaran.
Pickle keliru.
Penyamaran digunakan untuk berpura-pura mati,
untuk menutup kelemahan,
untuk menipu,
untuk memperdaya agar dapat lari.
Ya, ia digunakan untuk terus hidup.
Namun, si jantan ini
mengulangi tindakan yang menyebabkan dia tercedera,
merosakkan lagi badannya yang telah pun cedera teruk.
Wujudkah penyamaran sebegitu?
Penyamaran yang bawa mati?
Wujudkah makhluk yang sebegini?
Yang lemah makan yang kuat!
Serangan Baki tak kena?
Mustahil dia dah pulih.
Ini...
Pickle tumbang!
Serangan tadi berkesan?
Retsu...
apa yang sedang berlaku?
Saya pun tak pasti.
Namun, besar kemungkinan...
Pukulan dari zaman purba, dan pukulan dari zaman moden,
tiada satu pun yang berjaya mencederakan tubuh Pickle
yang tegap dan kuat.
Namun, Baki pasti sedar,
pukulan terus takkan menggegarkan otaknya.
Jadi, dia cuba satu teknik.
Dia tumbuk guna satu lapisan kulit.
Kulit?
Dia tak tumbuk secara terus.
Ia hanya kena sikit pada rahang.
Teknik ini digunakan dalam tinju walaupun jarang.
Serangan pantas yang disangka tidak kena.
Namun, selepas itu, lawan jatuh dan tak mampu bangun lagi.
Ya, itu boleh berlaku.
Jarang, tapi boleh berlaku.
Serangan itu berkesan. Memang tak dijangka.
Orang yang boleh tahan tumbukan dengan adanya pelapik
akan pengsan apabila pelapik itu saja yang diserang.
Tumbukan bergeser dengan kulit nipis rahang yang tak berpelindung.
Tumbukan ini begitu pantas hinggakan ia menggegarkan rahang,
lalu menggoncangkan otak
pada kelajuan yang tak dapat dilihat mata kasar.
Maksud awak, tumbukan itu...
Saya yakin Baki berjaya melakukannya
dengan satu lapisan kulit.
Satu dengan tumbukan kanan,
satu dengan tumbukan kiri,
satu lagi dengan kaki kanan.
Kemungkinan besar, kelajuan gegaran otak Pickle
makin meningkat dengan setiap pukulan,
daripada pukulan pertama, kedua, kemudian ketiga.
Kehilangan fungsi normal otaknya
pasti telah buat Pickle takut.
Dia cuba berdiri tegak, setegak yang boleh,
tapi dia menyembah bumi pula.
Setelah diserang dengan jurus yang tak disangka ini, Pickle kini...
dalam keadaan yang amat keliru.
Sepertimana yang dirumuskan oleh Raja Laut Retsu yang hebat,
di mata Pickle, setelah terkena penumbuk yang membingungkan itu,
Baki, yang berada di ambang kematian, yang belum pun pulih daripada jatuh tadi,
telah berubah menjadi ahli sihir kebal yang mampu mengawal tanah.
Pickle menggigil.
Namun,
dia masih belum lari.
Dia pernah menahan pukulan.
Dia pernah menahan beban.
Dia pernah menahan kekuatan.
Dia pernah menahan bahaya.
Malah, dia pernah tahan ini.
Dirinya seakan-akan kebal.
Sifat tak mengalahnya beri dia keyakinan.
Dia datang ke sini,
dan dicabar oleh
lelaki yang kecil tapi luar biasa.
Sakit.
Itu pun pernah ditahannya.
Namun begitu...
ini satu pengalaman baru, Pengalaman yang tak dapat dibayangkan.
Kejadian yang tak dijangka iaitu jatuh menyembah bumi.
Dua kali.
Pickle tak dapat menggerakkannya,
tak pernah menggerakkannya,
tak pernah cuba menggerakkannya.
Makhluk itu pun tak dapat lakukannya.
Namun, dia mampu.
Lelaki primitif itu terasa sukar untuk berdiri
di hadapan gergasi kecil yang mampu menggerakkan tanah.
Belum lagi.
Kebolehan saya masih belum pulih akibat jatuh dua kali tadi.
Saya belum boleh serang secara berdepan.
Pickle, maafkan saya.
Saya faham. Itu yang dia nak buat.
Saya keberatan, tapi saya akan lakukan sesuatu yang agak tidak baik.
Tak sangka baru sekarang saya sedar.
Kenapa saya tak terfikir waktu berlawan dengannya?
Awak memang seorang genius.
Pickle, sakitnya tak terkata.
Dia dalam kesakitan, walaupun dia kuat.
Bahu hingga belakang badannya bertanda.
Boleh awak terangkan lagi, Retsu?
Jurus rahsia, Serangan Cemeti.
Tak kira awak bayi mahupun Yujiro Hanma, kesan pukulan ini tetap sama.
Jurus ini diajar dalam seni bela diri lama Jepun yang dipanggil Kudo,
dan dianggap sebagai penemuan hebat dalam kung fu.
Otot dikendurkan hingga jadi lembik,
dan setiap inci tubuh menjadi terkulai.
Entah mengapa, dengan melembikkan badan, berat tangan dan kaki meningkat.
Akhir sekali, kebengisan di muka hilang,
dan badan berubah menjadi cemeti.
Setelah ini dicapai, tak perlu lagi mencari titik lemah atau sensitif.
Sebabnya, serangan ini menyasarkan organ terbesar tubuh manusia,
iaitu kulit.
Tak kiralah kulit tubuh yang sasa,
mahupun kulit lembut wanita,
sakit yang dirasai sama saja apabila ditampar tangan yang terkulai.
- Apabila dipukul dengan kuat, Hanayama... - Ya?
...bayi akan rasa sakit yang berbeza daripada awak, betul tak?
Namun, apabila ditampar,
sakit yang dirasai oleh bayi dan Kaoru Hanayama yang kebal
adalah sama sahaja.
- Begitu... - Rupa-rupanya.
Kemungkinan besar,
dalam sejarah hidupan di Bumi sejak dua bilion tahun lalu,
ketika protein mula bermutasi sehingga menjadi manusia...
Semua hidupan di Bumi?
Daripada jutaan makhluk yang berkembang ketika itu...
Jutaan makhluk? Apa yang awak...
Tak wujud makhluk
yang guna senjata seperti cemeti dan menyasarkan kulit kita.
Itu sudah tentu.
Itu kesimpulan yang munasabah.
Namun, jika ada pun makhluk yang guna senjata itu,
jawapannya ialah manusia betina, atau perempuan.
Saya faham. Maksud awak penampar, betul tak?
Tengoklah itu!
Lelaki perkasa itu buat gaya mempertahankan diri.
Pickle pun mempertahankan dirinya.
Kemungkinan besar, ini juga pengalaman pertama baginya.
Awak dah berjaya, Baki.
Awak berjaya mengatasi raksasa itu.
Tidak, belum lagi.
Sakit teramat yang dikenakan oleh Baki
telah mencalarkan maruah Pickle.
Retsu, tengoklah itu!
Betul.
Itulah gerakan yang menamatkan pertarungan saya dengan serta-merta.
Itulah rempuhan yang dilakukannya sebelum ini.
Nampaknya, dia dah tak boleh guna Serangan Cemeti.
Saya pasti Baki sedar tentang itu.
Serangan Cemeti lagi?
Dia nak guna serangan itu lagi?
Berkesankah ia melawan rempuhan bola meriam itu?
Tidak. Itu bukan Serangan Cemeti.
Itu Kokeiken!
Kokeiken?
Satu bentuk seni bela diri Cina.
Kung fu yang menggabungkan pergerakan dan kekuatan harimau.
Namun, ini sesuatu yang pelik.
Kenapa guna kung fu sekarang?
Tinju Helang.
Tinju Mentadak!
Tinju Monyet.
Tinju Beruang.
Apa semua ini?
Adakah Baki bercadang nak lawan guna kung fu?
Tinju Shokeiken menggabungkan pergerakan haiwan.
Kemampuannya untuk menguasai kesemua tinju itu sememangnya luar biasa.
Saya harap awak tak lupa.
Kesemua haiwan yang awak tiru gayanya itu
merupakan mangsa bagi Pickle.
Kalaupun awak tak tiru gayanya, dan betul-betul berubah menjadi haiwan,
haiwan itu takkan menang melawan Pickle.
Apa...
Apa pula yang awak nak tiru?
Itu gerakan haiwan juga.
Haiwan yang kuat.
Sangat-sangat
besar.
Bersaiz gergasi.
Bentuk ini...
Gajahkah? Badak sumbu?
Tak mungkin.
Tinju Triceratops!
Dia sangat keliru.
Jantan kecil yang tak sampai separuh pun saiz saya...
Jantan yang kononnya lemah ini. Entah kenapa...
saya dapat rasa lawan terkuat yang saya kenal.
Berat yang seakan-akan batu besar.
Kuasa seperti raksasa yang meranapkan pokok.
Tak lupa juga, keazaman untuk memusnahkan lawan.
Segala benda itu...
Semua itu
dapat dirasai...
dapat dirasai dengan jelas daripada badan yang kecil ini.
Bagaimana dia buat?
Bagaimana dia dapat lakukannya?
Bagaimana seorang lelaki kecil, yang tak sampai 170 cm boleh lakukannya?
Walaupun dengan ketinggian 170 cm, mahupun 180 cm,
atau dua meter sekalipun, ini bukan sesuatu yang boleh dilakukan.
Ada sesuatu bakal bermula.
Baki sedang fokus ke atas.
Bukankah itu dinosaur burung?
Itu T-Rex!
Mungkinlah.
Ahli sihir yang menggunakan helah untuk mengawal tanah
sedang mengalami perubahan pantas.
Dah terlambat untuk dia kembali kepada kekuda sebelumnya.
Di mata Pickle,
Baki telah berubah menjadi makhluk terkuat yang pernah melata di Bumi.
Memang menakjubkan...
macam magis.
Terjemahan sari kata oleh Syahmi Sapperi